Lolland-Falsters Stifts-Tidende, 1840-03-31
J Lollands-Falsters Stiftstidende No. 31 for indeværende Aar, har Redactionen optaget en Artikel, hvori det blandt andet ligefrem debiteres, at det er Forpagteren af Gaabense Færgegaard, der har modsat sig Anskaffelsen af et Dampskib, til Befordringer paa Færgeløbet mellem Gaabense og Vordingborg. Da den Erklæring, som efter Opfordring fra Stiftamtet er afgivet af mig, og hvorpaa Forfatteren formodentligt grunder sin urigtige Paastand, er afgivet under 6te Marts, og den berørte Artikel allerede findes indrykket i det Nummer, som er udgaaet under 13 Marts næstefter, saa vil det udentvivl være let at indsee, fra hvilke Kilder samme haves. Det er imidlertid ingenlunde for at misbillige en saadan Offentliggjørelse, at jeg har taget til Gjenmæle, fordi jeg for mit Vedkommende aldrig har havt Grund til at sky mine Handlingers størst mulige Offentlighed, og fordi jeg troer, at Erklæringer, der blive afgivne om det, der vedrører det Offentlige, ogsaa bør tilhøre Offentligheden og ikke blive nogen Embedshemmelighed, men det er for at vise, at Referenten, som jeg haaber, af Mangel paa fuldstændig Underretning, har sagt Noget, der ikke er stemmende med Sandheden, at jeg udbeder mig Læsernes Opmærksomhed. Dette kunde nu bedst skee ved at gjengive min Erklæring heel og holden, som den er afgivet, men da den er temmelig vidtløftig, skal jeg indskrænke mig til at give et kort Jndhold af Sagen, hvormed denne vil blive stillet i sit rette Lys. Stiftamtet havde forlangt min Erklæring over en projecteret Dampskibsfart paa det ovennævnte Færgeløb. Jeg har i den Anledning oplyst, at det vilde være en Umulighed for mig at indlade mig derpaa, fordi, at Udgifterne alene ved et Dampskibs aarlige Vedligeholdelse ville beløbe sig til circa 45000 Rbd. om Aaret, medens den nuværende Brutto-Jndtægt af Færgefarten for Gaabense Vedkommende kun beløber sig til omtrent 1800 Rbd. og Netto-Jndtægten til 550 Rbd. om Aaret. Jeg har imidlertid aldrig modsat mig Arrangementet af en Dampskibsfart, men endog tilbudt mig at fravige min Forpagtning strax, imod en aarlig Godtgjørelse af 1000 Rbd. At jeg forlangte denne Sum, uagtet Færgefarten kun kaster 550 Rbd. af sig om Aaret, beroer derpaa, at der, som bekjendt, hører en Avling til Gaabense, som jeg i de 4 Aar, jeg har tilbage, venter at høste nogen Fordeel af da jeg ved en af mig selv afholdt betydelig Bekostning har mærglet alle Jorderne, hvilken Forbedring jeg meente at høste Frugten af i den øvrige Tid af min Forpagtning, og som jeg dog ikke med Billighed kan renoncere paa, fordi det muligt vil blive i i de Reisendes Jnteresse at see sig befordrede med et Dampskib. Jeg har tillige yttret den Formening, som er støttet paa min practiske Erfaring, at et Dampskib, paa et saa smalt Farvand, der benyttes saa lidet, ikke vilde være saa overordentlig nødvendigt og gavnligt som det i Almindelighed fremstilles, og det saameget mindre som Gaabense navnligt er forsynet med solide, hurtigseilende og velvedligeholdte Færgefartøier, ligesom deres Betjening, saavidt mig er bekjendt, Jntet lader tilbage at ønske. Man vil saaledes, haaber jeg, indsee, at der er gjort et ubegrundet og uretligt Udfald imod mig i den nævnte Anledning, noget som man dog vel burde have søgt nøiere Oplysning om, førend det skete. For mit eget Vedkommende er det mig naturligviis ligegyldigt, da Enhver, som kjender mig, veed, at jeg ikke lader mig lede af egennyttige Hensigter, eller modsætter mig det almindelige Vel, hvor dette kan fremmes uden ubillige Fordringer til enkelt privat Mand, ja jeg er endog Vedkommende forbunden, fordi de have forskaffet mig Leilighed til at udtale mig offentlig i denne Henseende. Hvis man skulde ønske min fuldstændige detaillerede Oplysning om en Dampskibsfarts Bekostning, er jeg villig til at give den, saavelsom alle andre Oplysninger denne Sag vedkommende. Gaabense den 27de Marts 1840. Arnkiel.